hotchpotch/miracl-hf-unified huggingface dataset:
Karel Kodejška
Karel Kodejška (20. maaliskuuta 1947) on tšekkiläinen entinen mäkihyppääjä. Kodejška viihtyi urallaan parhaiten lentomäessä, jossa hän voitti kaksi MM-mitalia: pronssia vuonna 1973 ja mestaruuden vuonna 1975.
Normaali- ja suurmäissä Kodejška sijoittui usein arvokisojen kymmenen parhaan joukkoon, muttei ollut kertaakaan mitaleilla. Hänen paras sijoituksensa pienemmistä mäistä oli kuudes sija suurmäen kilpailussa 1974.
Gary Dourdan
Gary Robert Durdin (s. 11. joulukuuta 1966 Philadelphia, Pennsylvania, Yhdysvallat) on yhdysvaltalainen näyttelijä, joka tunnetaan parhaiten roolistaan Warrick Brownina televisiosarjasta CSI.
Dourdan muutti nuorena perheensä kanssa Philadelphiasta Willingboroon, New Jerseyn. Ollessaan kuusivuotias hänen vanhempi veljensä murhattiin Haitissa. Murhan syytä ei tiedetä vieläkään. Dourdan kiinnostui samoihin aikoihin näyttelemisestä, musiikista ja taistelulajeista. Myöhemmin hän muutti New Yorkiin, jossa Dourdan työskenteli ovimiehenä harjoitusstudiolla, jossa hän tapasi Manhattanin monia tulevaisuuden lupauksia.
Dourdan päätyi lopulta näyttelijäksi, kun näyttelijä ja tanssija Debbie Allen hankki hänelle roolin televisiosarjasta A Different World. Sarjan jälkeen Dourdan esiintyi muutamissa televisiosarjoissa ja elokuvissa, kuten Saarten salaisuus, Teräsmieheni ja Alien – ylösnousemus ennen kuin sai uransa merkittävimmän roolin televisiosarjasta CSI. Sarjan ohella hän tehnyt myös muutamia äänirooleja animaatioihin, kuten Fillmore, Kim Possible, sekä vuonna 2008 julkaistuun elokuvaan .
Flanderin ympäriajo 2008
Flanderin ympäriajo 2008 oli järjestyksessään 92. Flanderin ympäriajo. Kilpailu käytiin 6. huhtikuuta 2008 Brüggestä Ninoveen. Reitin pituus oli 264 kilometriä.
Vuoden 2008 Flanderin ympäriajo käytiin kylmissä sääoloissa, taivaalta satoi niin vettä kuin luntakin. Huonoista oloista johtuen kilpailussa sattui paljon kaatumisia ja loukkaantumisia. Märät olot aiheuttivat erityisvaikeuksia mukulakivipintaisissa nousuissa.
Useiden irtiottoyritysten jälkeen kärkeen muodostui 38 kilometriä ennen maalia ryhmä, johon kuuluivat Stijn Devolder, Karsten Kroon, Sebastian Langeveld, Alessandro Ballan ja George Hincapie. Juuri kun takaa-ajoryhmä oli tavoittamassa kärkimiehet 26 kilometriä ennen maalia Devolder lisäsi vauhtia karaten yksinäiseen irtiottoon. Häntä lähti tavoittamaan ryhmä, johon kuuluivat Sylvain Chavanel, Janek Tombak, Thor Hushovd ja Manuel Quinziato.
Muur van Geraardsbergenin nousun jälkeen, 15 kilometriä ennen maalia Devolderin lähimmät uhkaajat olivat Ballan, Nick Nuyens, Niki Terpstra, Tom Boonen, Juan Antonio Flecha ja Grégory Rast. Muutamaa kilometriä myöhemmin Sebastian Langeveld lähti tavoittamaan Devolderia. Kuusi kilometriä ennen maalia Flecha tavoitti Langeveldin ja alkoi saavuttaa Devolderia. Hän ei kuitenkaan onnistunut aikeessaan vaan sai sen sijaan muutama kilometri ennen maalia seurakseen Nuyensin. Devolder voitti kilpailun 15 sekuntia ennen Nuyensia, joka kukisti Flechan loppukirissä.
Wow (Kylie Minoguen kappale)
Wow on toinen single Kylie Minoguen albumilta X. Se julkaistiin helmikuussa 2008. Sen ovat kirjoittaneet Kylie Minogue, Greg Kurstin ja Karen Poole. Kappaleen tuotti Greg Kurstin.
Kappaleen musiikkivideon on ohjannut Melina Matsoukas Los Angelesissa, Kaliforniassa tammikuussa 2008 samalla kun Kylien seuraavan singlen In My Arms video kuvattiin. Videossa Minogue nähdään tanssimassa klubissa.
Vuoden muotokuvaaja
Vuoden muotokuvaaja -kilpailu on vuonna 1983 ensimmäisen kerran järjestetty Suomen Ammattivalokuvaajat ry:n vuosikilpailu. Kilpailun tarkoitus on muotokuvakentän ammatillisen tason ja arvostuksen nostaminen Kilpailun voittaja julistetaan Vuoden muotokuvaajaksi.
Sievin kirkko
Sievin kirkko on Sievin seurakunnan neljäs kirkko. Kirkko sijaitsee Sievin kunnan hallinnollisessa keskustassa Haikolankylässä.
Sievin seurakunta erotettiin vuonna 1650 Kalajoen emäseurakunnasta omaksi kappeliseurakunnaksi nimeltään Evijärvi. Ensimmäinen kirkko rakennettiin nykyisen Vanhakirkon kylän läheisyyteen vuonna 1654. Kirkko osoittautui kuitenkin liian pieneksi, niinpä samalle paikalle rakennettiin uusi isompi kirkko jo vuonna 1690. 
Tämä kirkko korvattiin Simon Silvénin rakentamalla kirkolla, joka valmistui 1775.
Raution kylä erosi Sievin seurakunnasta omaksi kappeliseurakunnaksi vuonna 1826. Jo aiemmin kyläläiset olivat rakentaneet oman kirkon. Raution kylän eroaminen Sievin seurakunnasta johti uuden kirkon rakentamiseen uudelle paikalle lähemmäs uuden seurakunta-alueen keskustaa.
Uuden ja siis nykyisen kirkkorakennuksen on suunnitellut Oulun läänin lääninarkkitehti L.I. Lindqvist. Kirkko valmistui vuonna 1861 ja se vihittiin käyttöön 30. kesäkuuta 1862. Kirkko on tyyliltään perinteinen puinen ristikirkko. Pituudeltaan kirkko on 46 metriä ja kirkontornilla on korkeutta 36,5 metriä. Kirkko on säilynyt varsin hyvin alkuperäisessä asussaan. Vuoden 1979 ulkomaalauksessa pyrittiin palauttamaan kirkon alkuperäinen väritys.
Kirkon alttaritaulun "Tulkaa minun tyköni kaikki työtä tekevät ja raskautetut" on maalannut taiteilija Arthur Heickell. Taulu hankittiin kirkkoon vuonna 1915.
Flanderin ympäriajo 2006
Flanderin ympäriajo 2006 oli järjestyksessään 90. Flanderin ympäriajo. Kilpailu käytiin 2. huhtikuuta 2006. Tom Boonen uusi edellisvuotisen voittonsa kukistettuaan loppukirissä Leif Hosten.
Castelfidardo
Castelfidardo on kaupunki Italian Marchen alueella Anconan maakunnassa, noin 21 kilometriä Anconasta. Kaupungissa on arviolta 18 733 asukasta (vuonna 2015), ja sen pinta-ala on 32,7 neliökilometriä.
Kunnan alueen korkeus merenpinnasta vaihtelee viidestä 199 metriin. Kaupunki sijaitsee Aspion ja Musonen jokilaaksojen välissä.
18. syyskuuta 1860 kaupungissa oli Castelfidardon taistelu, joka oli ratkaiseva Italian yhdistymisessä. 1860-luvulla Paolo Soprani perusti kaupunkiin harmonikkatehtaan, jonka myötä harmonikkojen valmistus nousi alueella merkittäväksi elinkeinotoiminnaksi.
Väestönkehitys on ollut kasvavaa: vuonna 1991 kaupungissa oli 15 321 asukasta, vuonna 2001 16 917 asukasta ja vuonna 2007 18 338 asukasta.
Kaupungin siluettiin lyövät leimansa monet kirkot. Kaupungintalo on peräisin 1500-luvulta, ja siellä on nähtävillä muun muassa Galluccin maalaus Castelfidardon taistelusta. Palazzo Mordinissa on kulttuurihistoriallisia näyttelyjä. Palazzo Sopranin perusti harmonikanvalmistaja ja pormestari Paolo Soprani 1900-luvun alussa. Rakennuksessa on muun muassa harmonikkamuseo. Kaupungissa järjestetään vuosittain myös kansainvälinen harmonikkafestivaali ja -kilpailu.
René Mortiaux
René Mortiaux (1881 - ?) oli belgialainen rattikelkkailija, hän voitti yhdessä Charles Mulderin, Paul van den Broeckin, Victor Verschuerenin ja Henri Willemsin kanssa olympiapronssia neljän-viiden miehen kelkasta Chamonix’sta 1924.
Victor Verschueren
Victor A. Verschueren (19. huhtikuuta 1893 – ?) oli belgialainen rattikelkkailija, joka voitti pronssia Chamonix’n olympialaisista 1924 4-5 miehen joukkuekilpailusta Charles Mulderin, René Mortiaux’n, Paul van den Broeckin ja Henri Willemsin kanssa.
Henri Willems
Henri Willems (30. syyskuuta 1899 – ?) oli belgialainen rattikelkkailija, joka voitti pronssia Chamonix’n talvikisoista 1924 4–5 miehen joukkuekisasta Charles Mulderin, René Mortiaux’n, Paul van den Broeckin ja Victor Verschuerenin kanssa.
Charles Mulder
Charles Mulder (1. heinäkuuta 1897 – ?) oli belgialainen rattikelkkailija, joka voitti pronssia Chamonix’n 1924 talvikisojen 4–5 miehen joukkuekisasta Henri Willemsin, René Mortiaux’n, Paul van den Broeckin ja Victor Verschuerenin kanssa.
Ypäjä Karuso
Karuso (s. 1993, Ruotsi) on suomalaisen kenttäratsastaja Piia Pantsun menestyksekkäin ratsu. Se kilpaili nimellä Ypäjä Karuso. Karuso on vuonna 1993 syntynyt ruunikko ruotsinpuoliveriruuna. Sen kasvattaja on Marttorpin perhe. Karuson emä on englannintäysiverinen Just Splendit ja isä ruotsalaissyntyinen puoliverinen Krocket. Pantsu on osallistunut Karusolla useisiin kansainvälisiin kilpailuihin aina MM-tasolla saakka. Vuoden 2007 lopulla sen kerrottiin lähtevän Italiaan lähinnä esteratsastajana tunnetulle Juan Carlon Garcialle leasing-sopimuksella.
Flanderin ympäriajo 2005
Flanderin ympäriajo 2005 oli järjestyksessään 89. Flanderin ympäriajo. Kilpailu käytiin 3. huhtikuuta 2005 Brüggestä Meerbekeen 256 kilometrin reitillä pilvettömässä säässä.
Muur van Geraardsbergenin nousussa kärkeen oli muodostunut kuuden ajajan ryhmä, johon kuuluivat ennakkosuosikit Tom Boonen ja Peter Van Petegem sekä Andreas Klier, Erik Zabel, Roberto Petito ja Alessandro Ballan. Klier vastasi vauhdinpidosta yrittäen estää irtiotot ja taata tätä myötä tallitoverilleen Zabelille hyvät asemat loppukiriratkaisuun. Boonen onnistui kuitenkin irtautumaan ryhmästä Bosbergin nousun jälkeen. Hän voitti kilpailun lopulta 35 sekunnin erolla Klieriin.
Icaros
Icaros on Diablon viides studioalbumi, joka julkaistiin 14. toukokuuta 2008. Se nousi Suomen virallisen listan sijalle 2.
Yhtyeen laulaja-kitaristi Rainer Nygårdin mukaan "Kahdeksan surmanluotia" -elokuva on vaikuttanut suuresti albumin sanoituksiin ja kansitaiteeseen. Ensimmäisen kappaleen ”Trail of Kingsin” introna toimii elokuvan tunnussävelmä ”Nälkämaan laulu”. Albumin kappalemateriaalia on kuvattu aiempaa nopeatempoisemmaksi Diabloksi, ja kitaroiden virettä on pudotettu aikaisemmasta.
Näyttelijä Esko Kovero lukee merisään albumin päättävässä kappaleessa ”Into the Sea”. Nimikappaleesta ”Icaros” kuvattiin musiikkivideo.
Sävellykset, sanoitukset ja sovitukset Marko Utriainen ja Rainer Nygård.
Silkeborg IF
Silkeborg IF on vuonna 1917 perustettu Silkeborgista kotoisin oleva tanskalainen jalkapalloseura, joka pelaa nykyään Tanskan Superliigassa. Seura pelaa kotiottelunsa JYSK Parkissa ja sen suurimmat saavutukset ovat Tanskan mestaruus 1994, Tanskan cupin voitto vuonna 2001 ja Intertoto Cupin mestaruus vuonna 1997.
Go Fish
Go Fish on yhdysvaltalainen televisiosarja, jota esitettiin alun perin Yhdysvalloissa vuonna 2001 viiden jakson verran. Sarjassa keskitytään Andy "Fish" Troutneriin ("Kieran Culkin"), joka toivoo pääsevänsä suosittujen oppilaiden joukkoon aloittaessaan high schoolinsa.
Anton Burger
Anton Burger (19. marraskuuta 1911 Neunkirchen – 25. joulukuuta 1991 Essen) oli itävaltalainen kansallissosialisti ja sotarikollinen toisen maailmansodan aikana. Arvoltaan hän oli SS-Obersturmführer. Hän työskenteli Adolf Eichmannin adjutanttina, ja pakeni tämän kanssa Unkarista Itävaltaan toisen maailmansodan lopussa. Burger palveli Theresienstadtin keskitysleirin komendanttina 1943–1944. Sodan jälkeen hän katosi maan alle, ja omaksui valehenkilöllisyyden. Burger tuomittiin poissaolevana kuolemaan tšekkiläisessä Litoměřicen oikeudenkäynnissä. Burger onnistui kuitenkin välttelemään tuomiotaan ja hänen henkilöllisyytensä paljastui vasta vuonna 1994, kolme vuotta hänen kuolemansa jälkeen.
Frank Busemann
Frank Busemann (s. 26. helmikuuta 1975 Recklinghausen) on saksalainen entinen yleisurheilija, joka kilpaili pääasiassa kymmenottelussa.
Hänen uransa suurin saavutus on kymmenottelun olympiahopea Atlantasta 1996. MM-tasolta hän saavutti pronssia Ateenasta 1997. Hänen ennätyksensä päälajissaan kymmenottelussa on 8706 pistettä.
Jane Ayres
Jane Ayres (s. 1962 Peterborough) on englantilainen kirjailija, jonka kirjojen aiheet liittyvät hevosiin. Ayres ratsasti lapsena säännöllisesti ja aloitti ratsastuksen uudelleen kolmikymppisenä, mutta joutui lopettamaan vakavan putoamisen jälkeen. Hän nauttii hevosista kirjoittamisesta ja lahjoittaa rahaa Brooke-nimiselle eläinsairaalalle, joka hoitaa huonosti kohdeltuja hevoseläimiä. Nykyään Ayres asuu Kentissä Biggles-kissansa kanssa. Hän on töissä musiikin ja englannin opettajana paikallisessa koulussa. Ayres harrastaa myös joogaa, egyptiläistä tanssia, kuntoilua, musiikin kuuntelua ja elokuvia.
Kirjat muodostavat sarjoja: Gemma-sarja, Matty-sarja. Myllytila-sarja ja Villin hevosen saari -sarja.
Karkurihevonen (2010)
Ojoinen
Ojoinen on Hämeenlinnan 11. kaupunginosa. Se sijaitsee kaupungin keskustasta pohjoiseen kolmostien molemmilla puolilla. Kaupunginosan pohjoinen raja kulkee Pikku-Parolantietä pitkin ja eteläinen raja Käyräkadun pohjoispuolella.
Kaupunginosassa palveluja tarjoaa Ojoisten ostoskeskus (mm. K-ryhmän kauppa, R-kioski, pubi). Kaupunginosan keskeisimmän osan muodostaa 1960-luvulla rakennettu Ojoisten lähiö, jossa sijaitsee ostoskeskus sekä suurin osa alueen kerrostaloista. Muilta osin Ojoisten rakennuskanta koostuu pääosin pientaloista. Kaupunginosan tärkein katu on sen poikki itä-länsisuunnassa kulkeva Härkätie. Ojoisten lounaisosassa kolmostien länsipuolella sijaitsevalla asuinalueella toimii kaksi yksityistä palvelutaloa.
Ojoinen on antanut nimensä kaupunginosajaossa niukasti Puistonmäen puolella sijaitsevalle Ojoisten lastentalolle (Mäyräntie 3), jonka paikalla sijainnut Ojoisten koulu purettiin vuonna 2012. Myös Ojoisten terveysasema (Veteraanipolku 1) on Puistonmäen puolella.
Ojoisten alueella on ollut asutusta jo keskiajalla ennen kuin Hämeen linna rakennettiin. Myöhemmin Ojoisten kartano oli yksi kolmesta linnaan kuuluvasta latokartanosta. 1600-luvulla sekä vuosina 1810–1848 kartano toimi Hämeen läänin maaherran virkatalona.
Søren Kam
Søren Kam (11. marraskuuta 1921 Kööpenhamina, Tanska – 23. maaliskuuta 2015 Kempten, Saksa) oli tanskalainen Waffen-SS:n upseeri ja SS:n ulkomaalainen vapaaehtoinen, joka palveli 5. SS-panssarikrenatööridivisioona Wikingissä toisen maailmansodan aikana. Hänen sotilasarvonsa oli SS-Obersturmführer.
Kam oli Tanskan natsipuolueen jäsen ja ansaitsi palveluksistaan ritariristin. Hänestä tuli Länsi-Saksan kansalainen 1956. 21. syyskuuta 2006 85-vuotias entinen SS-mies pidätettiin Kemptenissä Baijerissa eurooppalaisen pidätysmääräyksen nojalla, jonka oli antanut Tanska. Hänet haluttiin Tanskaan syytetyksi osallisuudesta sanomalehden toimittajan Carl Henrik Clemmensenin murhaan Lyngbyssä Kööpenhaminan kaupunginosassa toisen maailmansodan aikana. Vuonna 1946 eräs Kamin kumppaneista, Flemming Helweg-Larsen tuomittiin kuolemaan ja teloitettiin saman materiaalin nojalla. Todistusaineiston nojalla Clemmenseniä ammuttiin kolmella eri revolverilla. 4. helmikuuta 2007 Saksa torjui vaatimuksen Kamin luovuttamisesta. Tammikuussa 2008 BBC World Service esitti ohjelman nimeltä "The Danish Nazi", jossa se luokitteli Kamin yhdeksi etsityimmistä natsisotarikollisista.
Tangenttiavaruus
Differentiaaligeometriassa tangenttiavaruus on vektoriavaruus, joka määritellään moniston avulla. Moniston M tangenttiavaruus formula_1 määritellään pisteittäin kuhunkin moniston pisteeseen x liittyvien tangenttivektoreiden muodostavana avaruutena.
Tangenttiavaruuden dimensio on sama kuin moniston dimensio.
Svean hovioikeus
Svean hovioikeus () on Ruotsin vanhin ja suurin hovioikeus. Sen perusti vuonna 1614 Ruotsin kuningas Kustaa II Adolf. Suomi kuului hovioikeuden tuomiopiiriin kunnes Suomeen perustettiin oma hovioikeus, Turun hovioikeus, vuonna 1623.
Tuomioistuin on sijainnut vuodesta 1753 lähtien Tukholman Riddarholmenilla Wrangelin palatsissa. Sillä on toimitiloja myös läheisissä Hessensteinin ja Schering Rosenhanen palatseissa. Svean hovioikeuden tuomiopiiri kattaa Tukholman, Uppsalan, Södermanlandin, Gotlannin, Västmanlandin ja Taalainmaan läänit.
Hovioikeuden presidentti on ollut vuodesta 2008 Fredrik Wersäll. Vuosittain hovioikeuteen saapuu 10 000 juttua.
Svean hovioikeuden presidentit perustamisvuodesta 1614 lähtien:
Kaita
Kaita voi tarkoittaa seuraavia:
Kivimo (täsmennyssivu)
Kivimo voi tarkoittaa seuraavia asioita:
Oi, muistatkos...
Oi, muistatkos... on Jorma Nortimon ohjaama suomalainen elokuva vuodelta 1954. Se on rillumarei-tyyppinen farssi, jossa pieneen Kitkakosken kylään kaavaillaan vesivoimalaitosta. Rakennusväen saapuminen saa paikkakunnalla aikaan kuohuntaa.
Elokuva kuvattiin harvinaisen nopeasti, kahdessa viikossa. Yritys päästä osalliseksi rillumarei-elokuvien suosiosta ja tuotosta ei Suomi-Filmille onnistunut, eikä yhtiö jatkanut lajin parissa. Elokuvan aloitusmusiikkina on kansanlaulu "Emma" ja päähenkilönä työmaaruokalan pitäjä Emma (Emmi Jurkka).
Elokuvan ensi-ilta oli 29. lokakuuta 1954 useissa kaupungeissa Helsingin ulkopuolella.
Kriitikkojen arvio elokuvasta oli aikoinaan viileä, kuten useimman aikakauden suomalaisen viihde-elokuvan kohdalla. Myöhemmässä kritiikissä todetaan, että musiikkifarssi oli vastaisku kilpailijan menestyneille rillumareielokuville mutta jäi ainoaksi laatuaan. Sisältöä on koottu niin kauan että riittävästi aineistoa elokuvaksi on koossa. Ainoaksi tyhjänpäiväisyyden piristeeksi kritiikissä nähdään Hannes Häyrinen kovaäänisenä renkinä.
Padankoski
Padankoski on Pälkäneen (vuoteen 2006 asti Luopioisten) kylä, joka sijaitsee Kukkiajärven rannalla, Kyynärön ja Kuohijoen kylien välissä. Harvaan asutulla Padankoskella on noin 80 vakituista asukasta, mutta kesällä väkeä on puolet enemmän. Palveluina Padankoskella toimii kauppa-auto, kirjastoauto sekä kesäisin Kotakahvio. Muut palvelut ovat tarjolla Rautajärvellä, jonne on matkaa noin 10 kilometriä.
Padankoskella oli Luopioisten kunnan toiseksi vanhin kansakoulu, joka lakkautettiin vuonna 1966. Koulurakennus toimi kyläläisten kokoontumispaikkana, kunnes kunta myi sen 1990-luvun lopulla. Padankosken kyläyhdistys ry rakensi EU-hankerahoituksen turvin kodan kylän uudeksi kokoontumispaikaksi 2000-luvun alussa.
Padankoski-niminen postitoimipaikka (postipysäkki) perustettiin 1. heinäkuuta 1912 ja lakkautettiin 1. tammikuuta 1981. Nykyisin Padankosken postiosoite on 36930 Kyynärö.
Kerttulan koulu
Kerttulan koulu on raisiolainen 1.–6. luokkien peruskoulu. Koulussa opiskelee noin 220 oppilasta.
Kerttulan koulu vihittiin alun perin käyttöön 9. elokuuta 1931. Koulua laajennettiin vuosina 1961 ja 1994 ja peruskunnostettu 1990- ja 2010-luvuilla.
Kouluun kuuluu yksi rakennus. Vanhempi, keltainen ja kolmikerroksinen koulu sisältää tietokoneluokan, musiikinluokan, kieliluokan sekä neljä muuta luokkaa. Valkoinen, uudempi koulu sisältää käsityöluokat, "heurekan" eli toisen tietokoneluokan, ruokalan sekä monta luokkahuonetta. Kerttulassa opiskelleet siirtyvät 7.–9. luokille Vaisaaren kouluun.
Stationary Traveller
Stationary Traveller on brittiläisen Camel-yhtyeen vuonna 1984 julkaistu albumi.
Yutaka Niida
Yutaka Niida (新井田豊; s. 2. lokakuuta 1978 Yokohama, Kanagawa, Japani) on entinen korsisarjan (46,7 kg eli 105 lb) nyrkkeilijä. Hän oli WBA-liiton korsisarjan mestari vuodesta 2004 vuoteen 2008.
Niida saavutti WBA:n korsisarjan mestaruuden 25. elokuuta 2001 voitettuaan Chana Porpaoinin pistein. Vain kaksi kuukautta myöhemmin Niida luopui tittelistään, koska oli menettänyt mielenkiinnon nyrkkeilyyn. Hän palasi kaksi vuotta myöhemmin ja otteli tittelistä mutta hävisi Noel Arambuletille. Hän otteli uudelleen Arambuletia vastaan heinäkuussa 2004 ja voitti tällä kertaa ottelun tuomariäänin Arambuletin painaessa ½ paunaa yli sallitun rajan.
Niida puolusti mestaruutta menestyksekkäästi kahdeksan kertaa, ja ottelussa 1. maaliskuuta 2008 hän voitti Jose Luis Varelan tyrmäyksellä 6. erässä. Niida menetti WBA:n tunnustaman mestaruuden 15 syyskuuta 2008 kärsittyään tappion teknisellä tyrmäyksellä tuolloin voittamattomalle Román Gonzálezille. Pian tämän jälkeen Niida lopetti nyrkkeilyn.
Suurmestari
Suurmestari voi tarkoittaa ainakin seuraavia:
UCI Continental Circuits
UCI Continental Circuits on kansainvälisen pyöräilyliiton, UCI:n, järjestämä pyöräilykilpailujen sarja. Erillisiä kilpailusarjoja on yhteensä viisi, joista kukin edustaa yhtä maanosaa: Aasiaa, Afrikkaa, Amerikkaa, Eurooppaa ja Oseaniaa. Sarjat sijoittuvat ammattilaispyöräilyn huippua edustavaa UCI ProTour -sarjaa edeltävälle tasolle.
Sarjan Euroopan kiertue koostuu lähes 350 kilpailusta, jotka vaihtelevat aika-ajoista yhden päivän kilpailuihin ja useiden päivien mittaisiin etappikilpailuihin. Sarja järjestettiin ensimmäisen kerran kaudella 2004–2005, jolloin sen voitti brasilialainen Murilo Fischer. Seuraavana vuonna voittajaksi nousi Belgian Niko Eeckhout ja kaudella 2006–2007 Italian Alessandro Bertolini.
Takahiro Aō
Takahiro Aō (, s. 6. huhtikuuta 1984 Ichihara, Chiban prefektuuri) on japanilainen ammattinyrkkeilijä, joka ottelee höyhensarjassa. Hän oli Japanin höyhensarjan mestari lyhyen aikaa vuonna 2007 puolustaen mestaruutta kolmesti.
Aō siirtyi ammattilaiseksi syyskuussa 2003 Kōrakuen Hallissa, Tokiossa. Debyyttiottelussaan hän kukisti toisen japanilaisen nyrkkeilijän, Hiroshi Kashiharan toisen erän tyrmäyksellä.
Kolmentoista voittamattoman ottelun jälkeen Aō voitti Kōji Umetsun Japanin höyhensarjan titteliottelussa marraskuussa 2007.
Aō pääsi huhtikuussa 2008 ottelemaan Hiroyuki Enokia vastaan karsintaottelussa WBA liiton seuraavasta haastajasta mutta otteli ratkaisemattoman. Lokakuussa 2008 Aō pääsi WBC liiton titteliotteluun jossa kuitenkin hävisi Oscar Lariosille.
Aō nousi kehään vuoden 2009 maaliskuussa. Ottelussa hän voitti Oscar Lariosin nousten näin WBC liiton mestariksi.
Aō menetti mestaruuden ensimmäisessä puolustusottelussa Elio Rojasille häviten 12 eräisen ottelun kaikin tuomariäänin.
Aō tuli ylemmän höyhensarjan WBC liiton mestariksi vuonna 2010 voittaen Vitali Tajbertin kaikin tuomariäänin 12 eräisen ottelun päätteeksi. Mestaruutta Aō puolusti voitokkaasti Humberto Mauro Gutierrezia, Denis Boschieroa ja Terdsak Kokietgymiä vastaan kunnes hävisi neljännessä puolustusottelussaan Gamaliel Diazille.
Vuonna 2015 Aō otteli Raymundo Beltrania vastaan väliaikaisesta WBO liiton kevytsarjan mestaruudesta häviten ottelun toisen erän tyrmäyksellä. Tulokseksi merkittiin kuitenkin ei tulosta Beltranin oltua liian painava kevytsarjaan. Beltran kärähti myös dopingista ottelun jälkeen.
Tämän jälkeen Aōn piti otella Gamaliel Diazia vastaan mutta ottelu peruuntui Aōn loukattua nilkkansa.
Äänekosken lukio
Äänekosken lukio on Äänekoskella toimiva lukio.
Äänekosken yhteiskoulu perustettiin 4-luokkaiseksi keskikouluksi vuonna 1931, vuonna 1940 keskikouluun lisättiin lukioluokat. Lukio eriytettiin keskikoulusta omaksi Äänekosken lukioksi vuonna 1973. Koulurakennukset ovat valmistuneet vuosina 1959, 1964, 1965 ja 1966. Koulu toimi 31. heinäkuuta 1973 asti yksityiskouluna ja sen toiminnasta vastasi Äänekosken yhteiskoulun kannatusyhdistys. Koulu-uudistuksen yhteydessä koulu siirtyi Äänekosken kaupungille.
Oppimispeli
Oppimispeli () tai opetuspeli on peli, jossa on oppisisältöä. Oppimispelin ensisijainen tarkoitus on saada pelaaja viihtymään pelin parissa ja tarjota opetus sellaisessa muodossa, jossa se on mahdollisimman huomaamatonta eikä siten häiritse pelaajan uppoutumista peliin.
Tunnettuja oppimispelejä ovat muun muassa "Mario is Missing" ja "Carmen Sandiego" -pelit, joissa opiskellaan maantietoa. Suomessa tehtiin 1980-luvun lopussa "Hup-peli", jonka tarkoitus oli opettaa päihteiden kohtuukäyttöä suomalaisnuorille. 1990-luvulla ala-asteella pelattiin joskus "Hurraa Henrietta!" -nimistä matematiikka-aiheista peliä.
Oppimispelit ovat viime aikoina nousseet lähes trendi-ilmiön asemaan, mikä selittää merkittävien pelitalojen kiinnostuksen niitä kohtaan. Rovio on ilmaissut mielenkiintonsa viedä lintuhahmonsa oppimispelin muodossa itään, jonne myös Samsung on suuntaamassa yhdessä Fingerprintin kanssa lapsille suunnatun Android-peliympäristönsä kanssa.
Rauhanmerkki
Rauhanmerkki on laajasti käytössä oleva rauhan symboli, joka esiintyy tavallisimmin sotaa vastustavassa kontekstissa rintanapeissa, julisteissa ja mielenosoituksissa.
Rauhanmerkin on suunnitellut englantilainen graafikko Gerald Holstom. Merkin taustalla ovat kansainvälisen lippuviestitysjärjestelmän kirjaimet N ja D, jotka tulevat sanoista "nuclear disarmament" (Ydinaseriisunta). Ensimmäisen kerran merkkiä käytettiin 4. toukokuuta 1958 Lontoossa. Merkki siirtyi ydinaseiden vastustajien symbolista rauhanliikkeen tunnukseksi Vietnamin sodan aikana 1960-luvun lopulla.
Suomalainen kansanedustaja Erkki Tuomioja on kantanut rauhanmerkkiä jo vuosikymmeniä aina julkisuudessa esiintyessään .
Josef Matula
Hermann Josef Matula on fiktiivinen roolihahmo saksalaisessa rikossarjassa "Kahden keikka" ("Ein Fall für Zwei"). 300 jakson mittaisessa sarjassa vuosina 1981–2013 Matulaa näyttelee saksalaisnäyttelijä Claus Theo Gärtner. Matula on yksityisetsivä, joka on toimissaan suoraviivainen mies. Hän pukeutuu nuorekkaasti ja ajaa Alfa Romeolla. Matula avustaa työssään asianajajaa, joka sarjan kuluessa vaihtuu, viimeisenä Markus Lessing.
Suomen Naisyhdistys
Suomen Naisyhdistys on suomalainen naisten yhteiskunnallista ja taloudellista aseman parantamista ajava aatteellinen yhdistys. Järjestö perustettiin Helsingissä vuonna 1884, ja se oli ensimmäinen naisasiaa ajanut järjestö Suomessa.
Perustamisaikanaan yhdistys vaati naisille samoja poliittisia, sosiaalisia ja koulutuksellisia oikeuksia kuin mitä miehillä oli. Myöhemmin yhdistys on paneutunut erityisesti tasa-arvoon, perhe- ja työelämän haasteisiin sekä maanpuolustukseen. Tänä päivänä Suomen Naisyhdistyksen pyrkimys on yhdistää naiset toimimaan yhdessä tasa-arvon edistämiseksi. .
Ensimmäinen Helsingin ulkopuolinen osasto perustettiin Kuopioon vuonna 1886 ja sen suomenkielinen sihteeri oli Minna Canth. Yhdistyksen nykyinen puheenjohtaja on Kukka Lehmusvirta. Yhdistys on Naisjärjestöjen keskusliiton perustajajäsen.
Suomen Naisyhdistyksestä erosi kielipoliittisten erimielisyyksien vuoksi ryhmä, joka perusti 1892 Naisasialiitto Unionin. Nuorsuomalaiset jäsenet erosivat yhdistyksestä 1907 ja perustivat Suomalaisen Naisliiton. Suomen Naisyhdistys oli 1911 perustamassa Naisjärjestöjen Keskusliittoa. Vilkkainta Suomen Naisyhdistyksen toiminta oli 1900-luvun alussa, jolloin sillä oli 35 paikallisyhdistystä eri puolella Suomea. Jäseniä on ollut enimmillään 1 388 henkeä.
Brain Gym -aivojumppa
Brain Gym -aivojumppa on liikuntahoito, jonka tarkoituksena on tehostaa aivojen toimintaa sekä kehon ja aivojen välistä yhteistyötä erilaisissa tehtävissä. Brain Gym on kehittäjänsä Paul Dennisonin ja hänen vaimonsa Gail Dennisonin omistama tavaramerkki sekä soveltavan kinesiologian piiriin kuuluvan oppimiskinesiologian (engl. "educational kinesiology"/"Edu-K") tunnetuin menetelmä. Liikkeiden tekemisen lisäksi Brain Gym -aivojumpalle on ominaista veden juominen.
Brain Gym -aivojumppa on amerikkalaisen Paul Dennisonin 1970-luvulla kehittämä, 26 eri liikettä sisältävä menetelmä, jonka tarkoituksena on synnyttää uusia ja vahvistaa jo olemassa olevia hermoratayhteyksiä, jolloin yhteydet oikean ja vasemman aivopuoliskon sekä aivojen muidenkin osien välillä aktivoituvat yhteistyössä ohjaamaan sujuvasti aivojen ja kehon välistä toimintaa missä tahansa tehtävässä tai tavoitteessa.
Oppimiskinesiologian mukaan aivojumppaliikkeet parantavat keskittymiskykyä, kehittävät itseluottamusta, rauhoittavat ylivilkkaita lapsia, auttavat oppimisvaikeuksissa ja lieventävät stressiä. Harjoitukset auttavat myös kommunikoinnissa, organisoinnissa ja tarkkaavaisuudessa. Niiden avulla voidaan tehostaa näkemistä ja kuulemista sekä parantaa lukemista, kirjoittamista, muistamista ja fyysisiä toimintoja.
Laajimman kuvauksen aivojumpasta antaa Carla Hannaford kirjoissaan "Viisaat liikkeet" ja "Oppimisen palapeli". Vaikka näkemykset eivät vastaa tieteen käsitystä hermostosta, aivopuoliskoista, oppimisesta eikä oppimisvaikeuksista tai niiden hoidosta, aivojumpan arvellaan voivan tuoda suotuisia vaikutuksia opiskeluun, mikä perustuu taukoliikunnan vireystilaa kohottavaan vaikutukseen.
Hannaford lisää aivojumpan viitekehykseen yksilöllisen oppijaprofiilin, joka diagnosoidaan lihasvastustutkimuksella. Oppijaprofiili tehdään käden (esimerkiksi oikea- tai vasenkätisyys), jalan, silmän, korvan ja aivopuoliskon hallitsevuuden perusteella. Oppimisvaikeuksia aiheuttavina profiileina pidetään sellaisia, joissa kehon dominanssi ei ole ristikkäinen hallitsevan aivopuoliskon kanssa, koska yleensä vasen aivopuolisko ohjaa kehon oikeaa puolta ja päinvastoin. Oppimiskinesiologiassa oppimisvaikeuksia hoidetaan Brain Gym -aivojumpalla, jonka uskotaan luovan puuttuvia hermoratayhteyksiä kehon ja aivojen eri osien välille.
Paul Dennison on kertonut aivojumppaa harjoitettavan 80 maassa. Sense About Science -niminen pseudotieteen vastainen järjestö on käynnistänyt keväällä 2008 aivojumpanvastaisen kampanjan Isossa-Britanniassa, jossa menetelmää on arvioitu käytettävän tuhansissa kouluissa.
Neuropsykologian asiantuntijat arvioivat toukokuussa 2007 "Helsingin Sanomien" julkaisemassa lehtiartikkelissa aivojumppaa ja sen neurologiaa koskevia väitteitä. Asiantuntijoiden mukaan esitetyillä väitteillä ei ole tieteellistä perää, mutta aivojumppa saattaa silti toimia, koska taukojumpalla tiedetään olevan suotuisia vaikutuksia oppimiseen.
Sense About Science julkaisi keväällä 2008 asiakirjan, jossa tieteilijät arvioivat aivojumpassa esitettyjä väitteitä.
Medipolar
Medipolar Oy oli oululainen lääketeollisuusyhtiö. Toimintaa Oulussa jatkaa nykyisin Orionin tytäryhtiö Fermion Oy.
Alun perin "Pohjolan Lääketehdas Oy" -niminen osakeyhtiö perustettiin tammikuussa 1961. Nimi muutettiin pian Medipolariksi. Virallisesti päätoiminimi vaihdettiin vuonna 1969.
Vuonna 1962 yhtiö oli tuonut markkinoille jo 18 tuotetta, joista suurin osa oli verenkiertoelinten sairauksiin tarkoitettuja lääkkeitä. Tunnetuimmat lääkkeensä Medipolar kehitti 1980-luvun alussa, kun se toi markkinoille Buranan ja Antepsinin. Ibuprofeeni (alk. "Brufen") tosin on kehitetty Englannissa ja Boots-yhtymän toimesta vuonna 1961, ja sen reseptin omainen markkinoille tulo tapahtui vuonna 1969. Lääkepatentin rauettua vuonna 1983 oli Medipolarillakin mahdollista tätä lääkeainetta valmistaa.
Farmos alkoi keskittää toimintaansa 1970-luvulla, ja vuonna 1979 Medipolar fuusioitiin Farmokseen. Suomalaisen lääketeollisuuden keskittyminen jatkui 1980-luvulla, kun Farmos fuusioitiin Orioniin.
Yrityksen logon teemana oli revontulet. "Sahalaitainen" revontuli eri variaatioineen oli käytössä aina 1980-luvulle saakka. 1980-luvulla logo modernisoitiin aaltomaisemmaksi revontulikuvioksi.
Aukkoja tarinassa
Aukkoja tarinassa on suomalaisen, modernia kansanmusiikkia esittävän Hehkumo -yhtyeen toinen albumi. Se julkaistiin 16. huhtikuuta 2008. Albumi nousi Suomen virallisen listan sijalle 14.
Albumilta jaettiin radioille "Meitä onni hipaisi" -single 6. maaliskuuta 2008. "Tähtiin kirjoitettu" -kappaleen alkuperäinen singleversio on vuonna 2006 esitetyn YLE TV2:n Menolippu –ohjelman tunnusmusiikki.
Adam Czerniaków
Adam Czerniaków (30. marraskuuta 1880 – 23. heinäkuuta 1942) oli puolalainen senaattori ja Varsovan gheton johtaja.
Czerniaków syntyi Varsovassa. Hän opiskeli teknistä suunnittelua ja opetti juutalaisessa ammattikoulussa. Vuosina 1927–1934 hän oli Varsovan kunnanvaltuustossa ja vuonna 1931 hänet valittiin Puolan senaattiin. 4. lokakuuta 1939, pari päivää kaupungin antauduttua saksalaisille, Czerniakówista tehtiin gheton Judenratin johtaja.
Saksalaiset alkoivat valmistella Varsovan juutalaisten siirtoa Treblinkaan heinäkuussa 1942. Judenratin käskettiin toimittaa listat juutalaisista ja kartat asuinpaikoista. 22. heinäkuuta 1942 Judenrat sai ohjeet kaupungin kaikkien juutalaisten ”siirtämiseksi itään”. Päivän kuluessa Czerniaków sai vapautuksia pienelle joukolle. Hän ei kuitenkaan saanut vapautettua esimerkiksi Janusz Korczakin orpokodin orpoja. Ohjeita tuli lisää, ja pian päivittäinen siirrettävien kiintiö nousi kuuteen tuhanteen. Jos natsien vaatimaa juutalaismäärää ei toimitettaisi Umschlagplatzille, natsit teloittaisivat Judenratin jäseniä ja Czerniakówin vaimon, Felicjan.
Czerniakówin tajutessa karkotuksen tarkoittavan kuolemaa, hän anoi vapautusta orvoille. Hän ei onnistunut, palasi työhuoneeseensa, otti syanidikapselin ja jätti itsemurhaviestin vaimolleen ja kollegoilleen.
Czerniaków piti puolankielistä päiväkirjaa vuodesta 1939. Se julkaistiin 1979 ja on käännetty muun muassa englanniksi. Adam Czerniaków on haudattu Varsovan juutalaiselle hautausmaalle.
Salmenkaitajoki
Salmenkaitajoki () on joki Karjalankannaksella Viipurin ja Käkisalmen piirien rajalla Leningradin alueella Venäjällä. Salmenkaitajoki kuuluu Vuoksen vesistöön. Salmenkaitajoki on Äyräpäänjärven laskujoki ja se laskee Vuokseen. Salmenkaitajoki sijaitsee Suomen Neuvostoliitolle luovuttamalla alueella. Suomelle kuuluessaan Salmenkaitajoki muodosti osan Muolaan ja Äyräpään kuntien välisestä rajasta.
Salmenkaitajoen kohdalla oli aikaisemmin yli kilometrin levyinen Puratsinsalmi. Vuoksen laskun myötä vuonna 1857 leveä salmi kuivui nykyiseksi joeksi. Ennen kutistumistaan salmella liikennöi Moiniemen lautta.
Bled number one
Bled number one eli Back home on Rabah Ameur-Zaïmeche'n ohjaama algerialais-ranskalainen elokuva. Elokuva sai ensi-iltansa vuoden 2006 Cannesin elokuvajuhlilla, jossa se voitti nuorisopalkinnon.
Texaco
Texaco ("The Texas Company") on yhdysvaltalainen huoltoasemaketju. Yhtiö fuusioitiin vuonna 2001 Chevron-yhtiöön, jolloin uudeksi nimeksi tuli ChevronTexaco. Nimi muutettiin vuonna 2005 takaisin Chevroniksi. Texacon tunnettu tähtilogo ja nimi on silti yhä käytössä.
Texaco perustettiin vuonna 1901 nimellä Texas Fuel Company Beaumontissa Texasissa. Yhtiön perustajina olivat Joseph S. Cullinan, Thomas J. Donoghue, Walter Benona Sharp ja Arnold Schlaet.
Muotkatunturit
Muotkatunturit ("saam. Myedhituoddarat") on tunturiryhmä Utsjoella ja Inarissa, Inarin kirkonkylän ja Inarinjoen välissä, Vaskojoen pohjoispuolella. Alue on lailla suojattu erämaa-alue. Tunturiryhmällä on pinta-alaa 1570 km² ja siellä sijaitsee noin sata erillistä tunturia, joista korkeimmat ovat Koarvikodds (590 m) ja Peäldoaivi (567 m).
Risto Oikarinen
Risto Oikarinen (s. 1978 Kajaanissa) on suomalainen runoilija. Oikarinen on taustaltaan muusikko. Hän on soittanut klarinettia ja saksofonia ja opiskeli musiikkia Helsingin Pop & Jazz Konservatoriossa kunnes siirtyi Helsingin yliopistoon lukemaan teologiaa.
Oikarinen voitti vuonna 2003 Eino Leinon juhlavuoden kunniaksi järjestetyn nuorten runokilpailun. Kalevi Jäntin palkinnon hän sai vuonna 2005.
Hutuvalta
Hutuvalta tai Hutuvoima () oli akazujen sekä äärihutujen 1980-luvun ja lopulla 1990-luvun alussa kehittämä ja omaksuma ideologia, jonka toteuttaminen huipentui tutsien ja maltillisten hutujen vastaiseen Ruandan kansanmurhaan. Hutuvallalla tarkoitetaan myös kaikkia niitä äärihutuliikkeitä, jotka kannattivat tätä ideologiaa.
Hutuvalta oli vastine käsitteelle "tutsivalta", jolla tarkoitettiin entistä feodaali- ja siirtomaavaltaa, jossa tutseilla oli erityinen johtava ja vauraampi valta-asema hutuihin sekä twa-heimoon nähden. Ideologiaan kuului olennaisesti voimakkaan kaksijakoinen näkemys Ruandan vaihtoehdoista; hutuvalta tai tutsivalta. Hutujen oli pyrittävä hutuvaltaan olemassaolonsa turvaamiseksi. Tutsien syrjäyttäminen ja poistaminen Ruandasta vaikka väkivalloin oli vain hutujen itsesuojeluvaistoa, koska jollei puhdistusta olisi toteutettu, olisi toisena vaihtoehtona ollut hutujen orjuus ja tutsien ylivalta. Ideologian mukaan tavoitteena oli vain hutujen muodostama Ruanda, jonka kohtalo olisi vain ja ainoastaan kiinni hutuista. Se väitti myös, etteivät hutut olleet vapaita, niin kauan kuin maassa oli vielä tutsivähemmistö. Ruandan väestöstä noin 84 prosenttia on hutuja ja 15 prosenttia tutseja.
Ensimmäistä kertaa käsitettä "hutuvalta" käytti MDR-puolueen ("Mouvement démocratique républicain") varapuheenjohtaja Froduald Karamira tarkoittaen sillä valtapuolue MRND:tä ("Mouvement républicain national pour la démocratie et le développement") tukevia hutuliikkeitä. Hutuvalta-ideologia siis tuki Ruandan valtajärjestelmää ja pyrki takaamaan sen, että akazut eli presidentti Juvenal Habyarimanan ympärille ryhmittynyt hutujen johtava luokka pysyisi vallassa. Ideologian tavoitteena oli, että uutta hutu-Ruandaa johtaisi edelleen akazu-luokka ja MRDN itsevaltaisesti.
Hutuvallan pää-äänenkannattajia olivat radiokanava Radio Télévision Libre des Mille Collines ja Kangura-lehti, joka julkaisi myös hutuvallan ideologisen pääohjelman "Hutujen kymmenen käskyä". Näissä kymmenessä käskyssä vaadittiin hutuja katkaisemaan kaikki välinsä tutseihin ja karkottamaan tutsit armeijasta. Lisäksi tässä ohjelmassa korostettiin naisten asemaa perheessä. Pääryhmät, jotka edustivat hutuvalta-ideologiaa, olivat valtapuolue MRND, MDR-puolueen radikaalisiipi MDR-Power, CDR-puolue ("Coalition pour la Défense de la République") sekä hutumiliisit Interahamwe ja Impuzamugambi
Tanskan puolustusvoimat
Tanskan puolustusvoimat () on Tanskan aseellisesta puolustuksesta vastaava viranomainen. Ne jakaantuvat maa-, meri- ja ilmavoimiin sekä kodinturvajoukkoihin ("Hjemmeværnet").
Tanskan asevoimien käyttötarkoitus ja tehtävät on määritelty 27. helmikuuta 2001 annetussa laissa No. 122, joka astui voimaan 1. maaliskuuta. Se määrittelee kolme käyttötarkoitusta ja kuusi tehtävää. Käyttötarkoituksina on ehkäistä konflikteja ja sotia, suojata valtiomuotoa, turvata maan olemassaolo jatkossa ja edistää rauhanomaista kehitystä maailmassa.
Pääasialliset tehtävät ovat osallistuminen Naton toimintaan, tunnistaa ja torjua valtiomuotoa uhkaavat tekijät Tanskan alueella (mukaan lukien Grönlanti ja Färsaaret), puolustusyhteistyö Natoon kuulumattomien, erityisesti Keski- ja Itä-Euroopan maiden kanssa, kansainväliset rauhanturvaamistehtävät, kriisinhallinta, humanitääriset tehtävät, rauhanedistäminen, kokonaismaanpuolustus Tanskan siviilihallinnon kanssa sekä kulloisenkin tarpeen mukaisen sotilaallisen voiman ylläpito.
Wilhelm Lehmbruck
Wilhelm Lehmbruck (4. tammikuuta 1881 – 25. maaliskuuta 1919) oli saksalainen kuvanveistäjä. Hän teki lukuisia varsinkin ihmistä kuvaavia teoksia. Lehmbruckin synnyinkaupungissa Duisburgissa on hänen mukaansa nimetty, useiden taiteilijoiden töitä esittelevä museo.
Mielialahäiriöstä kärsinyt Lehmbruck teki itsemurhan Berliinissä.
Nabla
Nabla on differentiaalilaskennassa käytetty, kärjellään seisovan tasakylkisen kolmion muotoinen symboli formula_1 (∇). Sillä voidaan merkitä sekä skalaarifunktion (esim. lämpötila), että vektorifunktion (esim. sähkökenttä, jolla on suunta) gradienttia että vektorifunktion divergenssiä tai roottoria.
Nimi nabla johtuu erään harppua muistuttavan soittimen kreikankielisestä nimestä, joka on lainattu hepreasta. Symboli muistuttaa muodoltaan tätä soitinta.
Kolmiulotteisessa karteesisessa koordinaatiossa formula_2, jonka koordinaatit ovat ("x", "y", "z"), nabla määritellään osittaisderivaattojen avulla seuraavasti:
missä formula_4 ovat x-, y- ja z-akselien suuntaiset yksikkövektorit. Määritelmä voidaan kuitenkin yleistää kuinka moniulotteiseen euklidiseen avaruuteen tahansa.
Vaikka formula_5, formula_6 ja formula_7 ovat funktion osittaisderivaattoja tarkoittavia operaattoreja, niitä voidaan määritelmissä muodollisesti käsitellä ikään kuin ne olisivat kertoimina esiintyviä lukuja ja samoin nablaa ikään kuin se olisi vektori.
Kun nablasymboli esiintyy avaruudessa formula_2 määritellyn funktion edessä, se tarkoittaa funktion gradienttia, joka määritellään seuraavasti:
Funktion "f" gradientti on vektorifunktio, joka osoittaa siihen suuntaan, jossa "f" kasvaa nopeimmin eli sen derivaatta tähän suuntaan saa maksimiarvonsa, ja sen suuruus on tämän funktion muuttumisnopeus kyseisessä suunnassa. Havainnollisena esimerkkinä voidaan ajatella funktiota "f", joka tarkoittaa maaston korkeutta maan päällä pisteessä, jonka koordinaatit ovat ("x","y"). Tämän funktion gradientti osoittaa tällöin, missä suunnassa mäki on jyrkin ja kuinka suuri on sen kaltevuuskulman tangentti.
Vektoriarvoisen funktion eli vektorikentän divergenssi voidaan muodollisesti määritellä nablan ja itse funktion pistetulona. Jos funktio on
formula_10,
sen divergenssi on:
Divergenssi on siis skalaarifunktio, samoin kuin vektorien pistetulokin on skalaari. Divergenssi ilmoittaa käytännössä, kuinka voimakkaasti vektorifunktio kasvaa tai vähenee vektorin suuntaan mentäessä.
Avaruudessa formula_2 määritellyn vektoriarvoisen funktion roottori voidaan muodollisesti määritellä nablan ja funktion ristitulona. Funktion
formula_13
roottori on siis:
Funktion roottori on siis toinen vektoriarvoinen funktio. Se osoittaa, mihin suuntaan ja kuinka voimakkaasti alkuperäinen funktio on pyörteinen.
Määritelmä voidaan esittää lyhemmin kolmirivistä determinanttia muistuttavassa muodossa:
Fysiikassa sekä divergenssi- että roottorioperaattorit esiintyvät muun muassa Maxwellin yhtälöissä.
Laplacen operaattori on skalaariarvoinen operaattori, jota voidaan soveltaa sekä skalaari- että vektoriarvoisiin funktioihin. Se määritellään seuraavasti:
Sekin voidaan esittää myös nablan avulla:
Laplacen operaattori esiintyy matemaattisessa fysiikassa monissa yhteyksissä kuten Laplacen yhtälössä, yleisessä aaltoyhtälössä ja Schrödingerin yhtälössä.
Unicodessa nablan koodi­arvo on U+2207. HTML:ssä se voidaan merkitä muodossa codice_1 ja matemaattisten kaavojen kirjoittamiseen käytetyssä LaTeX-merkintäjärjestelmässä codice_2.
Imatran Moottorikerho
Imatran Moottorikerho (IMK) on Imatralla toimiva moottoriurheiluseura. Se perustettiin 30. tammikuuta 1937 nimellä Ylä-Vuoksen Moottorikerho, ja nimi vaihtui vuonna 1953 Imatran Moottorikerho ry:ksi. Kerhossa toimii road racing-, motocross-, matkamotoristit-, minimoto- ja veteraanijaostot.
Motocross-rata on Kurkvuoressa, ja minimotot ajavat Saarlammin FK-radalla. Imatran Moottorikerholla on omat toimitilat osoitteessa Tainionkoskentie 8, ja tilojen yhteydessä on kerhon historiasta kertova näyttely.
Kuuluisin kerhon järjestämistä tapahtumista on ratamoottoripyöräilyn Imatranajo. Imatranajo ajettiin Imatran katuradalla vuosina 1962–1986, ja vuosina 1964–1982 se oli ratamoottoripyöräilyn maailmanmestaruussarjan Suomen GP. Vuodesta 1999 alkaen Imatralla ajettiin Muistojen Imatranajo. Imatranajo teki paluun elokuussa 2016, kun IMK järjesti Imatran katuradalla International Road Racing Championship -sarjan osakilpailun.
IMK:lla on myös oma motocross-koulu.
IMK:n menestynein kilpailija on ollut motocross-kuljettaja Jukka Sintonen.Toivo Humalisto ja Kaarlo Lampinen (IMK) ajoivat Päijänteen ympäriajon voittoon vuonna 1938 sivuvaunullisella Harley-Davidson 1200cc pyörällä. Voittopokaali on IMK:n näyttelyssä.
Luettelo Tapparan maalivahdeista
__notoc__
Luettelo Tapparan joukkueessa pelanneista jääkiekkomaalivahdeista.
Minä olen hullu
Minä olen hullu on Olavi Uusivirran 16. huhtikuuta 2008 julkaistu kolmas sooloalbumi. Ennen albumin julkaisua radioille lähetettiin single "Salmisaaren Salome", johon kuvattiin myös musiikkivideo. Toisena singlenä julkaistiin "Ukonlintu ja virvanliekki".
Levyn nimikkokappaleen teossa käytettiin apuna Toijalan takana-runoa.
Albumi nousi Suomen virallisen listan sijalle 12.
Jabotabek
Jabotabek (joskus myös Jabodetabek) on Indonesian pääkaupungin Jakartan suurkaupunkialueen nimi.
Suurkaupunkialueen nimi tulee alueen muodostavien kaupunkien kahdesta tai kolmesta alkukirjaimista. Jabo(de)tabek: Jakarta, Bogor, (Depok), Tangerang ja Bekasi. Suurkaupunkialue muodostuu viidestä kaupungista ja kolmesta Indonesian sijaishallinnon hallitsemasta alueesta joista Indonesian kielessä käytetään termiä kabupaten ja jotka taas jakaantuvat lukuisiin kuntiin.
Suurkaupunkialueella asuu lähes 24 miljoonaa ihmistä, mikä tekee siitä yhden maailman suurimmista metropoleista. Alueen väkiluku kasvaa myös nopeasti Indonesian nopean kaupungistumisen ja kohtalaisen korkean syntyvyyden takia. Vuonna 2016 alueella ennustetaan asuvan jo noin 32 miljoonaa ihmistä.
Suurkaupunkialue on Indonesian tärkein alue niin taloudellisesti, kulttuurillisesti, poliittisesti kuin sosiaalisestikin.
Clevelandinruunikko
Clevelandinruunikko eli cleveland bay on brittiläinen, Clevelandin alueelta kotoisin oleva hevosrotu. Se on Britannian alkuperäisistä hevosroduista vanhin ja puhtain. Rodun ainoa sallittu väri on ruunikko.
Clevelandinruunikot ovat pitkäikäisiä ja älykkäitä hevosia. Säkäkorkeudeltaan ne ovat yleensä noin 160–165 cm ja väriltään ruunikkoja. Rotuun syntyy kuitenkin silloin tällöin myös rautiaita, mutta muun kuin ruunikon värisiä yksilöitä ei hyväksytä. Merkeistä hyväksytään ainoastaan pieni tähti, ja harjassa ja hännässä sallitaan korkeintaan hieman harmaata.
Rakenteeltaan clevelandinruunikot ovat melko vankkoja ja erittäin kestäviä, ja niillä on myös monia valjakkohevoselle tunnusomaisia piirteitä. Niillä on suuri ja kuperahko pää, syvä runko, vahvat lavat sekä lihaksikas, pitkänpuoleinenselkä. Kaviot ovat lujat, hyvänmuotoiset ja sinertävänmustat. Jalat ovat lihaksikkaat ja hyväluustoiset ja takaosa erittäin voimakas.
Rodun luonnetta pidetään rauhallisena.
Clevelandinruunikon katsotaan polveutuvan alun perin roomalaisten Englantiin tuomista hevosista. Jo keskiajalta on asiakirjoja, joissa mainitaan Yorkshiressa käytetyt ruunikot vaunuhevoset, joilla ei ollut pitkiä vuohiskarvoja. Rotu oli kehitetty alun perin kiertelevien kauppiaiden kuormahevosiksi, ja tunnettiin 1500- ja 1600-luvuilla nimellä "chapman horse" eli kauppamiehenhevonen.
Clevelandinruunikkoon on 1700-luvulla risteytetty useita rotuja. Gallowaynponia arvellaan käytetyn parantamaan rodun nopeutta ja liikkeitä, ja englannintäysiverinen jalosti rodun ulkomuotoa. Tuolloin englannintäysiveristä parantamaan käytettiin vielä arabianhevosia, ja kaksi tärkeää rotuun vaikuttanutta englannintäysiverioritta Manica ja Jalap olivatkin puoliksi ja neljännesosaksi arabialaista sukua.
1800-luvulla clevelandinruunikosta risteytettiin englannintäysiverisen kanssa korkeampi yorkshirenvaunuhevonen, josta tuli suosittu rotu kautta maailman. Autojen yleistyminen kuitenkin syrjäytti rodun, joka miltei hävisi. Puhdasrotuiset clevelandinruunikot säilyivät monipuolisempina, ja niitä käytettiin sekä metsästysratsuina, kuormahevosina sekä vaunuhevosina. Toisen maailmansodan jälkeen yhä edennyt koneellistuminen uhkasi hävittää rodun, kunnes sen säilyttämisestä alettiin kiinnostua 1960-luvulla. Etenkin arvokasta jalostustyötä rodun parissa tehneen kuningatar Elisabet II:n merkitys rodun uudelle suosiolle oli merkittävä. Clevelandinhevonen on nykyisin yhä harvinainen rotu ja puhdasrotuisia tammoja on vain vähän.
Nykyään clevelandinruunikoita käytetään pääasiallisesti vaunuhevosina, jollaisiksi ne sopivat hyvin muun muassa näyttävyytensä ja rodun yhtenäisen värityksen ansiosta. Rotu on Britannian hovissa käytetyistä kahdesta hevosrodusta runsaslukuisempi. Se on ollut kuninkaallisten suojeluksessa jo 200 vuoden ajan.
Clevelandinruunikon pitkään jatkunut puhdasjalostus on tehnyt rodusta arvokkaan muiden rotujen jalostuksessa, ja se on vaikuttanut esimerkiksi nykyajan parhaana kilpahevosrotuna pidetyn holsteininhevosen kehitykseen. Englannintäysiverisen ja clevelandinruunikon risteytyksiä pidetään erinomaisina esteratsuina.
Ohjusvene Hamina
Ohjusvene "Hamina" on Hamina-luokan ohjusveneiden prototyyppi, joka kuuluu Suomenlahden meripuolustusalueen 7. ohjuslaivueeseen. Alus tilattiin vuonna 1996. Se palveli prototyyppivaiheessa tunnuksella 74, mutta nykyään tunnuksella 80.
"Haminan" runko on alumiinia, ja yläpuoliset kansirakenteet ovat hiilikuitua. Aluksessa ei ole potkureita, vaan ne on korvattu vesisuihkupropulsiolla. Vesisuihkupropulsiota käytettiin ensimmäisen kerran Rauma-luokan ohjusveneissä. Tekniikan hyötyjä ovat muun muassa ketteryys ja pieni syväys. Lisäksi alus hyödyntää häiveominaisuutta, joka pienentää tutkanäkyvyyttä. Tällainen ominaisuus on saatu, kun on muokattu aluksen muotoja ja valittu sopivia materiaaleja.
Aluksen pääaseistuksena on neljä Saab MTO-85M -meritorjuntaohjusta, jotka ovat paranneltu versio Rauma-luokan ohjusveneissä käytetystä ohjuksesta. Lisäksi aseistuksena on kahdeksan Ilmatorjuntaohjus 2004:ää (ITO2004 UMKHONTO), Boforsin 57 millimetrin Mk3 automaattinen yleistykki ja kaksi 12,7 millimetrin ilmatorjuntakonekivääriä.
Bekasi
Bekasi on kaupunki Indonesiassa Länsi-Jaavan provinsissa. Se sijaitsee Jakartasta itään ja on osa Jabotabekin suurkaupunkialuetta. Kaupungin pinta-ala on 210,49 km². Vuoden 2000 väestönlaskennassa kaupungin väkiluku oli 1 294 000, vuoden 2010 arvio oli 1 774 000.
Kaupungissa on runsaasti teollisuutta ja sieltä on vilkkaat liikenneyhteydet Jakartaan.
7,62×39 mm
7,62×39 mm (7.62×39 M1943) on patruuna, joka kehitettiin Neuvostoliitossa toisen maailmansodan lopulla. Kehitystyön lähtökohtana oli havainto, että taisteluetäisyydet eivät yleensä vaatineet ns. ”tuhannen metrin ominaisuuksia”. Tältä pohjalta kehitettiin muun muassa Saksassa 7,92×33 mm Kurz. Ensimmäinen patruunalle pesitetty sarjatuotantoase oli SKS-karbiini, mutta se on tullut tunnetuksi maailman yleisimmän rynnäkkökiväärin AK-47:n ja sen eri variaatioiden käyttämänä patruunana.
Suomen puolustusvoimat käyttää kyseistä patruunaa muun muassa rynnäkkökivääreissä ja 7,62 KvKK 62 -konekiväärissä. Patruunan valintaan vaikutti se että ampumaetäisyydet Suomen peitteisessä maastossa jäävät yleensä lyhyiksi, ja että RK:n esikuva, äärimmäisen toimintavarmaksi havaittu AK-47 käytti tuota patruunatyyppiä.